Meme

Ang isang meme (; ) ay isang ideya, pag-aasal o istilo na kumakalat mula isang tao tungo sa isa pang tao sa loob ng isang kultura. Ang isang meme ay umaasal bilang unit sa pagdadala ng mga ideya, mga simbolo o mga kasanayang kultural na maaaring maipasa mula sa isang isipan tungo sa isa pa sa pamamagitan ng pagsulat, pananalita, mga kilos, mga ritwal o ibang mga magagayang phenomena. Ang mga tagapagtaguyod ng konseptong ito ay tumuturing sa mga meme bilang mga katulad na pangkultura sa mga gene na nagrereplika sa sarili nito, nagmu-mutate at tumutugon sa mga pressure na selektibo. 

Ang salitang meme ay pagpapaikli(minodelo sa gene) ng mimeme (mula sa Sinaunang Griyego na μίμημα  mīmēma, "ginayang bagay", mula sa μιμεῖσθαι mimeisthai, "gayahin", from μῖμος mimos "mime") at inimbento ng biologong ebolusyonaryo na si Richard Dawkins sa The Selfish Gene (1976) bilang isang konsepto para sa pagtalakay ng mga prinsipyong ebolusyonaryo sa pagpapaliwanag ng pagkalat ng mga ideya at mga phenomena na kultural. Ang mga halimbawang ibinigay sa aklat na ito ay kinabibilangan ng mga himig, mga catch phrase, fashion, at teknolohiya ng pagtatayo ng mga arko.

Iminungkahi ng mga tagapagtaguyod nito na ang mga meme ay maaaring mag-ebolb sa pamamagitan ng natural na seleksiyon sa paraang katulad sa ebolusyong biyolohikal. Ito ay ginagawa ng mga meme sa pamamagitan ng mga proseso ng bariasyon, mutasyon, tunggalian, at pagmamana ng katangian na nakakaimpluwensiya sa tagumpay ng pagpaparami ng meme. Ang mga meme ay kumakalat sa pamamagitan ng pag-aasal na nalilikha sa kanilang mga host. Ang mga meme na lumaganap ng kaunti sa supling ay maaaring maging ekstinto samantalang ang iba ay maaaring makapagpatuloy, kumalat o mag-mutate. Ang mga meme na pinakaepektibong dumadami ay nagtatamasa ng mas maraming tagumpay at maaaring mareplika nang epektibo kapit na napatunayang mapanganib sa kapakanan ng kanilang mga host.

Mga sanggunian

Mga meme